Tatoeba sentences — language code: epo
Ĉe la foriro ni ricevis kukon kaj konsilon "Estu sigardaj!". Kaj ni forkuretis.
Ĉiujare je la fino de la ferioj, kiam la tagoj jam mallongiĝis, okazis la samo.
Malantaŭ la bieno de Vulders - kafejo trans Longa ŝoseo - la onklinoj ankoraŭ posedis grandan kampon.
Ĉiujare terpomoj tie estis kultivataj por iliaj kaj niaj bezonoj.
Je mardo, do ne je foira tago, ni ĉiuj devis helpi ĉe la rikoltado de la terpomoj.
Filemono jam antaŭ kelkaj horoj estis irinte tien kun la ĉarumo, sur kiu en blua mantuko kuŝis liaj buteritaj pantranĉaĵoj kaj ceramika botelo.
Jam antaŭ kelka tempo li estis foriginta la terpoman herbon.
Kaj kiam ni alvenis, jam duo da vicoj estis elhakitaj per hojo.
La plata ĉarumo jam staris preta kun kelkaj malplenaj jutaj sakoj.
La rasisma kaj koloniisma reĝimo de tiu lando nepre devas esti bojkotita.
Ne necesis multe klarigi, ĉar la dikaj tuberoj atendis nin.
De tempo al tempo Filemono trinketis iom el sia kruĉeto.
La terpoma korbo estis metata ien en malplena loko inter la vicoj kaj ni ekkolektis la tuberojn.
Ni ne rajtis ĵeti la terpomojn.
Post mallonga tempo la korbo pleniĝis.
Ĝi tiam estis zorge transverŝata en sakon.
En unu sakon oni metis proksimume tri korbojn da terpomoj.
Je la naŭa horo Filemono haltis por manĝi panon.
Por li estis dikegaj pantranĉaĵoj kun tranĉaĵo da bakita lardo.
Per sia kurba tranĉilo Filemono ĉiufoje detranĉis pecon da pano kun lardo, kiun li formanĝis.
En la alia mano li tenis sian tasegon da varma vaporanta kafo.
Li trempis sian panpecon en la kafon kaj mordis ĝin.
Oni nepre devas bojkoti la rasisman kaj koloniisman reĝimon de tiu lando.
Li tiam iom maĉetis kaj tralavis ĝin per gluto da kafo.
Ni ĉiam miris pro tio, ke Filemono sukcesis tramordi tiel dikajn buterpanojn.
Onjo prenis por ni el sia ovokorbo pakon en blanka papero.
Sidante sur la timonoj de la ĉarumo ni malpakis ĝin.
Feliĉe onjo estis preparinta por ni pli kutimajn tranĉaĵojn.
Ili estis jam tute pretaj, ŝmiritaj per fandita grasaĵo, laŭ ŝi, oni devis fari tion okaze de la terpoma rikolto, ĉar ankaŭ ili faris tion, kiam ili estis junaj.
El la laktokruĉo ŝi laŭvice verŝis ĉies kafon en la ununuran tason.
Ĉiu trinkis kaj transdonis la tason, ĝis la kruĉo malplenis.
Laŭvice la terpomoj estis hoje elterigataj kaj kolektataj.
La terpoma rikolto daŭris eternon, laŭ mia malsato.
Estis preskaŭ tagmezo, kiam la lasta tubero de tiu speco estis ensakigita.
La alia speco de terpomoj devis ankoraŭ atendi dum duo da semajnoj, ĉar ilia herbo estis ankoraŭ tro verda.
Tiam ni feliĉe denove estos en la lernejo.
Nun la sakoj estis nodligataj kaj la ĉarumo estis ŝarĝata: du sakoj staris kaj la tria kuŝis sur ili kun sia supro preter la breto.
La ŝnurego, kiu estis kunportita ĉirkaŭ la ĉarumo, estis malligata kaj duo da knaboj povis ektiri la ĉarumon tra la malfiksita sablo, dum Filemono volvis sian portilon ĉirkaŭ la prenilojn.
Sur la mallarĝa vojeto ili devis tiri malrapide, ĉar la viro ne plu estis tiom maljuna. La rado postlasis profundan sulkon pro la peza ŝarĝo.
Ĉe la deklivo al la strato la tirintoj devis ĉesi.
La tirintoj devis unue rigardi, ĉu ne alvenis veturilo.